Държавен вестник, бр. 2, 2024 г., стр. 148

СТР.  148	
Д Ъ Р Ж А В Е Н  В Е С Т Н И К 	
БРОЙ  2
4 
 
УКАЗАНИЯ: 
1. Справката се изисква на основание чл. 73, ал. 1 от Закона за данъците върху доходите на физическите лица (ЗДДФЛ) от предприятия и от самоосигуряващи се лица 
- платци на доходи на физически лица през данъчната година. Предоставя се само по електронен път във формат и по ред, одобрени със заповед на изпълнителния 
директор на НАП. 
2. Справката се представя в Териториалната дирекция на НАП по мястото на регистрация на платеца в срок до 28 февруари на следващата година. При откриване 
на грешка в данните, предоставени за конкретно физическо лице, след този срок, подателят има право да прави промени в тези данни в срок до 30 септември на годината, 
през която е предоставена информацията. 
3. При преобразуване или прехвърляне на предприятие справката се изготвя от правоприемника. При заличаване/прекратяване на предприятие справката се 
представя в сроковете и по реда за подаване на данъчната декларация по чл. 162 от ЗКПО. 
4. Доходите от дивиденти и ликвидационни дялове по чл. 38, ал. 1 от ЗДДФЛ се включват в справката за годината, през която е взето решението за разпределяне на 
дивидента, съответно за данъчната година на извършване  на скрито разпределение на печалбата, или за данъчната година на начисляване на ликвидационния дял.  
5. Доходите от продажба, замяна или друго възмездно прехвърляне на права или имущество по чл. 33, ал. 3 от ЗДДФЛ се включват в справката за данъчната година 
на прехвърлянето. 
6. Справка, която не съдържа всички изискуеми данни, не се счита за достоверна и не се приема! За непредставяне или несвоевременно представяне на 
справката, както и за посочване на неверни или непълни данни, виновните лица се наказват с глоба или имуществена санкция по реда на чл. 82 от ЗДДФЛ. 
7. Справките на еднолични търговци или самоосигуряващи се лица, които са починали през данъчната година, могат да се подадат от техните наследници по закон 
или по завещание, както и от заветниците или от техните законни представители. 
 
Указания за попълване на справката: 
 
1. В Част І се попълват данните на предприятието или самоосигуряващото се лице – платец на доходите. Когато справката се подава от правоприемник, се посочват 
данните на правоприемника, като в тези случаи се попълва и колона 15 в Част ІІ.  
2. В колона 1, Част ІІ се вписва „0“ за основни данни; „1“ – за коригиращи данни и „8“ – за заличаващи данни. При заличаване на данни се попълват само колони 1, 2, 
3, 4 или 5, 6, 7, 8 и 10 в Част ІІ. 
3. В Колона 2, Част ІІ се отбелязва „0“, ако лицето не е чуждестранно и „1“, ако е чуждестранно лице за Република България.  
4. В колона 3, Част ІІ се вписва „0“ за лице с ЕГН; „1“ за лице с ЛН, ЛНЧ или „Сл. № от регистъра на НАП“; „2“ за физическо лице с БУЛСТАТ; „3“ за чуждестранно 
физическо лице без посочените идентификатори, като в тези случаи колона 4 не се попълва, а се попълва датата на раждане в колона 5. 
5. Колони от 2 до 9, Част ІІ не се попълват за изплатени доходи с кодове 8141, 8181 и 820. Колона 14 „Брой лица“ се попълва само за доходи с кодове 8141 и 8181. 
6. Колона 9, Част ІІ се попълва само за чуждестранни физически лица. 
7. В колона 10, Част ІІ се вписва кодът на дохода, посочен в номенклатурата след справката, според вида на изплатения доход. Ако на едно физическо лице са 
изплатени доходи с различен код, данните се записват на отделни редове. 
8. В колона 11, Част ІІ се посочва брутният размер на дохода, т.е. без приспадане на признатите разходи и/или направените удръжки от платеца на дохода. За доходи 
с кодове 8141, 8181 и 820 брутният размер на доходите за всички физически лица се вписва на един ред като обща сума и колона 15 „ЕИК на преобразуващото се 
предприятие“ не се попълва. 
9. В колони 12 и 13, Част ІІ се посочват удържаните задължителни осигурителни вноски и размерът на удържания данък.   
  10. Сумите в колони 11, 12 и 13, Част ІІ се попълват в левове и стотинки до втория десетичен знак. 
     11. В колона 15, Част ІІ се посочва ЕИК на преобразуващото се предприятие, когато данните за изплатения доход от съответния код се подават от правоприемник. Ако 
и правоприемникът е изплатил доходи на физическото лице със същия код, данните се записват на отделен ред.  
 
   12. В справката не се включват доходите, за които се предоставя информация в НАП по реда на Закона за Националната агенция за приходите. 
 
   13. В справката не се включват доходите, изплатени на физически лица, местни на друга държава - членка на Европейския съюз, за които се предоставя информация 
по реда на чл. 73а, ал. 1 – 3 от ЗДДФЛ. 
 
Национална агенция за приходите обработва и защитава личните данни съобразно изискванията на Закона за защита на личните данни (ЗЗЛД) и Регламент (ЕС) 
2016/679 на Европейския парламент и на Съвета от 27 април 2016 г. Повече подробности за ангажиментите на Националната агенция за приходите, в качеството й на 
администратор на лични данни, можете да намерите в „Политика по защита на личните данни в Националната агенция за приходите“, публикувана на интернет адрес: 
www.nap.bg, или да се свържете с нас на имейл адреса на Информационния център на НАП: infocenter@nra.bg и телефон: 0700 18 700.  
18